Suiderkruis Gemeente, Potchefstroom: 'n gemeente vir oud en jonk!...Preke, liturgieë, program...
Ek wil 'n bydrae maak
Roelie vd Spuy
Laai ons TOEP / APP hier af
500 jaar van genade
Elektroniese Nuusbrief: Jy kan weekliks op hoogte bly van nuus en gebeure in Suiderkruis Gemeente. klik hier om te registreer...
Nuusbrief in pdf-formaat: Klik hier vir drukbare weergawe (pdf)
Roelie se Vars Nuus: Klik hier vir Roelie van der Spuy se nuutste nuusbrief...
VANDAG 7 APRIL – 6e Lydensweek
08:00 Koffie en tee in die foyer
10:00 Koffie en tee in die foyer
18:00 Reguitstr 13+
18:30 Caritas Omgeegroep
10:00 Flentertjie Genade
18:30 Josefiete Omgeegroep
19:00 Agape Omgeegroep
SONDAG 14 APRIL – 7e Lydensweek
Golfhemde met nuwe logo op geborduur is beskikbaar @R155 elk. Kontak Elize/Anneleen vir meer inligting.
• Petro Kriel
• Anneke Noeth
• Elsie vd Linde
Bid asb OOK vir:
• Tannie Tina Swart – kry baie swaar na chemo en bestraling
Ds Coenie is met verlof van 6 – 14 April. Kontak gerus in hierdie tyd die kerkkantoor of vir ds Elzeth Pienaar.
Daar word beplan om 7 Kruisstasies op te stel vir die Paastyd. Vanaf Sondag 14 April tot Woensdag 17 April 2019: 18h00-20h00. Sou jy betrokke wil raak skakel gerus 0747075043.
CARITAS OMGEEGROEP – AKSIE/PROJEK
Help ons om asseblief soveel as moontlik foto’s op die bord te kry. Indien u foto nog nie daar is nie, kontak asseblief vir Elsabe 0829286626 of Lynette 0845817003 - Caritas Omgeegroep
Gebed is ‘n kragtige wapen. Elke Maandagaand om 18:00 kom inwoners van Potchefstroom in verskeie parke bymekaar vir 10 min. Daar word gebid vir ons stad se mense en omstandighede. Tans word daar oorweeg om ‘n gebedsirkel in die park oorkant die kerk te begin. Hoe voel jy hieroor? Plaas asb jou antwoord in die kollektesakkie.
Elke nuwe kwartaal bring ook nuwe hoogtepunte. Die tweede kwartaal van 2019 het verskeie hoogtepunte:
15-17 Apr – Kruisstasies
18 Apr – Paassang & nagmaal
21 Apr – Opstandingsfees
3 Mei – “Normal” (Phillip Moolman)
11 Mei – Hengelkompetisie
30 Mei – Hemelvaart
2-9 Junie – Pinkster en kinderpinkster
10-13 Junie – Vleisprojek
Ons nooi julle elkeen om getrou in te skakel en deel te neem en ‘n verskil te maak. Dankie vir elkeen wat ‘n verskil maak binne en buite die gemeente! –ds Coenie
Ons gemeente het vir Phillip en Lurianne Moolman genooi om op 3 Mei ‘n sang en drama-konsert te kom hou. Dit vind plaas in die ouditorium van die Hervormde kerk reg langs Duet gemeente. Kaartjies kos R100pp en alle winste is ten bate van ons gemeente.
Die konsert gaan oor normale mense in ‘n normale wêreld … of dalk is alles nie so normaal nie. Al ooit gewonder hoe lyk ‘n normale lewe? Koop jou kaartjie en kom geniet ‘n aand van groot pret en diepte saam met ons. –ds Coenie
‘n Kleurvolle kennisgewingbord waarop al die verskillende bedieninge aangedui word, sal eersdaags in die Foyer aangebring. Die leiers van die verskillende bedieninge word ook daaraan herinner om foto’s of video grepe of PowerPoint aanbieding van doen en late van bedieninge aan kerkkantoor te voorsien. Graag wil ons dit aanbied ter inligting vir die gemeente. -AS
JY LEI NIE MEER NIE
As jy in ’n leierskapsposisie is, beteken dit nie dat jy lei nie. Om te lei is iets aktief — jy neem mense iewers heen. Om te lei is ’n uitputtende proses. Alle leiers het soms ’n ruskans nodig, maar dit moet nie te lank wees nie, want dan verloor jy momentum — en leiers kan gefrustreerd raak as hulle nie lei nie.
Hoe weet ons of ons lei of net instandhou? Kyk na die resultate. Hier is sewe indikatore wat aandui dat jy nie meer lei nie:
• Niks verander nie. Leierskap beteken iets nuut — verandering. As niks verander nie, het jy nie ’n leier nie.
• Geen paradigmas word uitgedaag nie. Die beste verandering is dikwels ’n verandering in ons denke. Leiers leer gedurig sodat hulle die denke “in die boks” kan uitdaag.
• Jy vra nie vrae nie. Leiers is dikwels die laaste om te weet. ’n Groot deel van leierskap is ontdekking. Jy kry net antwoorde op die vrae wat jy vra.
• Daar is mededingende visies. ’n Leier rig mense op ’n visie — ’n visie en nie visies nie. Veelvuldige visies is ’n sekere manier om vooruitgang te ontspoor — dit verdeel energie en mense; dit verwar. As ons nie lei nie, kom mededingende visies na vore en ons verwar die mense.
• Niemand kla nie. Jy kan nie verandering wat die moeite werd is, lei sonder dat iemand kla nie!
• Mense word nie uitgedaag nie. Tydens tye van verandering is verwarring soms onvermydelik — iets onvoorsiens het gebeur. Dit is dan wanneer goeie leiers nog beter luister, kommunikeer, die visie oordra, ens.
• Mense wat gelukkig is, word ’n doelwit. Mense hou daarvan om gewild te wees. Die einddoel van leierskap is die bereiking van ’n visie — nie om te verseker dat almal van die leier hou nie. Vooruitgang sal mense hopelik gelukkig maak, maar as die doel gelukkige mense is, is niemand werklik gelukkig nie.
“As ons gemotiveer word deur liefde wat wil uitdrukking vind, deur drome wat voltooi word, deur doelwitte wat diep betekenis het, dan lewe ons werklik!”
Vandag: Celeste Botha,
8 April: Anna van Rooyen (84 jr), Kobus Theron, Julie vd Merwe, Bessie Vorster
9 April: Dawie Fourie, Scholtz Fourie, Riaan v Wyk
10 April: Coenie Calitz, Robert Thomas, Dirk Ackerman
11 April: Puma Smit, Anneska vd Merwe, Wessie vd Westhuizen, Lienke van Eeden
12 April: Ben Kriel
13 April: Lynn Cilliers, Wilna Joubert, Amanda Kruger, Marinda Nell, Robert Wilson
NB: Indien u naam nie op die weeklikse verjaarsdaglys verskyn nie, kontak asb die kerkkantoor sodat ek kan vasstel waar die probleem is. - Elize
Ons benodig ‘n plat skerm tv toegerus met ‘n poort vir geheuestokkies. Daar word beplan om dit in die Foyer aan te bring sodat foto’s, video grepe van bedieninge sowel as verskillende geleenthede gespeel kan word ter inligting van die gemeente – Anneleen 0747075043
KONTAKPUNT/#CONNECT - 2019
Hierdie aksie gaan daaroor om Jesus se hande en voete in ons leefwêreld te wees. Hierdie is ‘n doel bewuste keuse om mense met Jesus se liefde wat in en deur jou werk, aan te raak.
Dit is ‘n “UITREIK” na mense rondom jou – mense wat jy elke dag dalk sien of selfs groet, maar nie veel van af weet nie. Dit kan mense wees by jou werk of in jou buurt wat dalk wag vir jou om kontak met hulle te maak.
Dit is ook ‘n “INREIK” na mense in jou onmiddellike leefsirkel soos bv die gemeente of dalk jou huisgesin of familie. Dit skep ook die geleentheid om op ‘n dieper vlak met jouself in kontak te kom. Dit mag help met groei in verskillende areas.
HOU JOU ORE OP DIE GROND!
Mede lidmate, hierdie is 'n gedagte deur Jesus aan my gegee. Indien u self of weet van iemand wat op soek is na werk, kan U my skakel. Dan wil ek ook 'n beroep op besigheidsmense doen wat 'n vakante betrekking het of van mense weet wat na werkers soek, om my ook te kontak. Sodoende sal ek op my beurt die regte persone bymekaar probeer uitbring. Daar is geen kostes aan verbonde nie. Hierdie is 'n welwillendheidsgebaar. Sodoende kan ons in ons gemeente ons visie uitleef van LEEF & LIEFHÊ. My gebed is dat ons op so 'n wyse 'n positiewe bydrae kan lewer vir mense in nood. -Steve Kuhn 079 190 9610
VISVANGKOMPETISIE TE KLIPDRIFDAM (SUIDEKANT) OP 11 MEI 2019
Ons beplan om weer vanjaar die kompetisie te hou. Die dam is reeds bespreek. Ons is baie afhanklik van skenkings om `n sukses van die kompetisie te maak. Dit is veral die pryse en advertensies wat geld kos. Ons saai gewoonlik uit op Overvaal en laat plakkate en kaartjies druk. Maar lewende hawe is ook nie te versmaai nie. In die verlede het lidmate skape geskenk. Die komitee verloor ook lede en as iemand wil aansluit sal ons dit baie waardeer. Die prys vir die grootste Karp sal weer R3000 wees terwyl die grootste Baber R1500 gaan beloop. Die kleinste vissie R500. Inskrywing R150 vir volwassenes en R50 vir kinders onder 13. Daar is plek vir sowat 100 vissermanne.
Kontak asb vir Ben Kriel 082 559 0557, Roelf v Aswegen 0844028728 of Chris Kok 0825527818.
ESTER 2: ESTER WORD KONINGIN
Later toe koning Ahasveros se woede bedaar het, het sy amptenare vir hom gesê: “Die koning moet vir hom mooi meisies laat soek in al die provinsies van sy koninkryk. Hulle moet vir hom meisies bymekaarmaak en na die vestingstad, Susan se vrouekwartiere bring. Hulle moet skoonheidsbehandeling ontvang en die meisie van wie die koning hou, moet in die plek van Vasti koningin word.” Die koning het die voorstel goed gevind. In die stad was daar `n Jood met die naam Mordegai. Hy was onder die ballinge wat uit Jerusalem weggevoer is. Mordegai het as voog opgetree vir Ester, die dogter van sy oom, want sy was `n weeskind. Die meisie was mooi, sy was baie mooi. Mordegai het haar as sy dogter aangeneem. Ester is op bevel van die koning na die paleis van die koning geneem. Hegai, wat oor die koning se vrouens toesig gehou het, het van Ester gehou. Hy het haar dadelik die nodige skoonheidbehandeling gegee en haar die regte dieet laat volg. Hy het haar ook na die beste deel van die vrouekwartiere verskuif. Ester het nie haar volksverband en afkoms bekend gemaak nie, want Mordegai het haar verbied om dit te doen. Die meisies het twaalf maande lank skoonheidsbehandeling ontvang. Daarna het elke meisie `n beurt gekry om na koning Ahasveros toe te gaan. Die koning het meer van Ester gehou as van enige van die ander vroue. Hy het toe die kroon op haar kop gesit en haar koningin gemaak in die plek van Vasti. Kommentaar: Ester word koningin. Was dit toevallig? Of was dit `n geval van “toe val God se lig“? – Oom Ben
Jou opinie maak 'n verskil
Ons sal graag van tyd tot tyd terugvoer oor die eredienste wil hê. Ons doel is nie om komplimente of raas te kry nie; ons wil regtig sinvolle terugvoer maar ook sinvolle voorstelle hê sodat ons dit wat ons doen nog beter kan doen. Daarom gaan ons van tyd tot tyd 'n klein terugvoervorm in die Onder Ons plaas. U is welkom om dit te voltooi en na afloop van die erediens in die kollektebord (by die deure) te plaas sodat ons dit tydens ons vergaderings in die week kan bespreek. Gee asb vir ons terugvoer/voorstelle rondom die liturgie/ prediking, die musiek of ander sake soos foyer, parkering, blomme, waaiers, ens. Daar is ook 'n spasie waar u dinge kan aanmeld wat aandag nodig het, bv 'n kraan wat lek, ens.
Terugvoer of voorstelle aan die liturg (dominee) mbt LITURGIE EN PREDIKING:
Terugvoer of voorstelle aan die musiekleier mbt SANG EN MUSIEK:
Ander terugvoer of voorstelle mbt die erediens:
Aanmelding van eiendom/toerusting wat aandag nodig het:
Ons waardeer positiewe en opbouende kommen-taar en sal dit graag in ag neem.
Tuis | Meer oor ons | Nuusbrief | Personeel | Dagboek | Kalender | Kinderkerke | Proformas | Preke | Hulpmiddels | Bybel-soektog | Fotos | Kontak ons | Ek wil 'n bydrae maak | Padkaart | Suiderkruis Oase | Liedere
Roelie vd Spuy | Coenie Calitz | Visualpraise | Ministrymall
Webbladontwerp: Coenie Calitz (www.coeniecalitz.com) | Copyright © Suiderkruis Gemeente , Potchefstroom